google/wiki40b huggingface dataset:
ऍलजी जीऍस २९०

हिन्दी समर्थन

इस फोन में पूर्ण हिन्दी प्रदर्शन एवं टंकण समर्थन उपलब्ध है। हिन्दी टाइप करने हेतु इसमें इनस्क्रिप्ट लेआउट आधारित वर्चुअल कीबोर्ड उपलब्ध है। इसमें अन्तर्निर्मित हिन्दी शब्दकोष आधारित Auto suggestion सुविधा भी उपलब्ध है जिससे कि टंकण की गति बढ़ जाती है। हिन्दी तथा अंग्रेजी के मध्य स्विच करने के लिये स्पेसबार के बगल में एक बटन है। वर्चुअल कीपैड के द्वारा फोन में सभी ऍप्लीकेशनों में हिन्दी टाइप की जा सकती है। फोन में उपलब्ध ऑपेरा मिनी ब्राउजर के द्वारा सभी हिन्दी साइटें अच्छी तरह पढ़ी जा सकती हैं।
जरीब एवं फीता सर्वेक्षण

ज़रीब एवं फीता सर्वेक्षण में केवल रैखिय मापों के आधार पर किसी भू-भाग का मानचित्र या प्लान बनाया जाता हैं। इस विधी से सर्वेक्षण करते समय किसी क्षेत्र में विभिन्न बिन्दुओं के बीच की क्षेतिज दूरियां तो मापी जाती है, किन्तु रेखाओं के बीच मध्य बनने वाले कोण का अंशों मे मान ज्ञात करने की आवश्यकता नही होती।
जब किसी लंबी दूरी को मापने के लिए एक से अधिक बार  जरीब या फीते को फैलाना आवश्यक होता है तो प्रत्येक एक जरीब दूरी के पश्चात जरीब के अगले सिरे पर धरातल में एक तीर या कीलें गाड़ देते हैं । इसके दो लाभ होते हैं  -प्रथम, अगली दूरी को मापने के लिए जरीब के पिछले सिरे को तीर द्वारा इंगित धरातल के सही बिंदु पर पकड़ने में मदद मिलती है । तथा द्वितीय, सर्वेक्षण के उपरांत धरातल में गाड़े गए तीरो की कुल संख्या से यह ज्ञात हो जाता है कि जरीब व फीता को धरातल पर कितनी बार फैलाया गया है । सामान्य आकार वाले क्षेत्रों के सर्वेक्षण के लिए प्रायः 10 या 12 तीर पर्याप्त होते हैं  । यह तीर लोहे या इस्पात की पीतल पतली छड़ के बने होते हैं तथा प्रत्येक तीर  की लंबाई 25 से 30 सेंटीमीटर के मध्य होती है । तीर का ऊपरी सिरा घुण्डी की आकृति में मुड़ा होता है । तथा निचला सिरा नोंकदार होता है जिससे इसे सफलतापूर्वक जमीन में गाड़ा जा सके ।
कम्प्यूटर नेटवर्क

सीमित क्षेत्रीय जाल

सीमित क्षेत्रीय जाल ( (LAN) Local Area Network) छोटी दूरी के संगणकों को जोड़ने के काम आने वाला एक विशेष नेटवर्क है। इसमें डाटा के आदान-प्रदान की गति तीव्र होती है और इसका संचालन और देखरेख एक संस्था या समूह मात्र द्वारा संभव हो पाता है। उदाहरणस्वरूप एक ही कॉलेज के विभिन्न विभागों तथा छात्रावासों के बीच का नेटवर्क। इसका कवरेज एरिया अधिकतम 1 कि० मी० होता है।

वृहत क्षेत्रीय जाल (WAN) Wide Area Network

दूरस्थ संगणकों को जोड़ने में प्रयुक्त। इसमें आदान-प्रदान की गति कम होती है तथा अक्सर बाहर के सेवा प्रदाता पर निर्भर रहना पड़ता है। उदाहरण के लिए किसी कंपनी के बेंगलुर और मुंबई स्थित कार्यालयों के संगणकों को जोड़ने की व्यवस्था जिसके लिए बीएसएनएल या किसी अन्य इंटरनेट सेवा प्रदाता पर निर्भर रहना पड़ता है।

महानगरीय जाल (MAN) Metropolitian  Area Network

यह नेटवर्क एक शहर से दूसरे शहर के बीच जुड़े होते हैं।
==== कैन (CAN) campus area network (कैंपस एरिया नेटवर्क) है जिसमे किसी एक management (मैनेजमेंट) की छोटी छोटी ब्रांच को जोड़े रखती है और सभी नेटवर्क (अंग्रेजी में, network) पर नियंत्रण (control) रखा भी जा सकता है।
Example (उदाहरण). 
School (विद्यालय) और आर्मी कैंप में headquarter (मुख्य कार्यालय) के  ब्रांच बनाये जाते हैं।
गरिमा विक्रांत सिंह

गरिमा विक्रांत सिंह (गरिमा श्रीवास्तव) एक भारतीय अभिनेत्री हैं, जो कि जीवन के ओके के गुस्ताख दिल में सरस्वती के रूप में अपनी भूमिका के लिए सबसे प्रसिद्ध हैं। वह छोटी बहू सीजन 2, (ज़ी टीवी), फिर सुबाह होजी (ज़ी टीवी), राहे तेरा आशेरवड़ (रंग), चांद के पाल चलो इमेजिन, और परिवार (ज़ी टीवी) जैसी शो में दिखाई दीं। उसने राजकुमार संतोषी की फिल्म हला बोल के साथ भी काम किया है। वह भी ने रंगों की इश्क के रंग सफडे में डुलरी की भूमिका निभाई थी। गरिमा ने निमकी मुखिया में बिहार की महिला की भूमिका निभाई।
आशिकी

संक्षेप

राहुल (राहुल रॉय) दूसरी पत्नी से शादी करने के लिए अपने पिता से नाराज हैं। जबकि उसकी मां अभी भी जीवित है; क्रोध में वह जहां शादी हो रही है वहाँ उसने अपनी मां के मंगलसुत्र और अन्य सभी घरेलू सामानों को फेंक दिया। वह शादी की कार की खिड़कियां तोड़ता है और इसलिए गिरफ्तार किया जाता है और निकटतम पुलिस स्टेशन को भेज दिया जाता है।
इस बीच अनु (अनु अग्रवाल) अर्नी कैंपबेल (टॉम ऑल्टर) द्वारा संचालित एक दमनकारी लड़कियों के छात्रावास से दूर भागती है। जो तुरंत पुलिस स्टेशन को रिपोर्ट करते हैं कि वह गायब है। पुलिस उसे पकड़ती है और उसे पास के पुलिस स्टेशन में रखती है (जो राहुल के समान होता है
कलापाड़ा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग, सीमित मात्रा हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। बरिशाल विभाग में, जनसांख्यिकीक रूप से, इस्लाम के अनुयाई, आबादी के औसतन ८८.१% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

कलापाड़ा उपजिला बांग्लादेश के दक्षिणी भाग में, बरिशाल विभाग के पटुय़ाखाली जिले में स्थित है।
दक्षिण तुरा विधानसभा निर्वाचन क्षेत्र

दक्षिण तुरा विधानसभा निर्वाचन क्षेत्र (अंग्रेज़ी: South Tura Assembly Constituency) भारतीय राज्य मेघालय का एक विधानसभा क्षेत्र है। यहाँ से वर्तमान विधायक कॉनराड संगमा हैं।
वालपाराईसो

इतिहास

वेल्पारइसो शायद पहली बार पिकुंचेस भारतीयों द्वारा बसाया गया था जो कृषि के लिए समर्पित थे। स्पेनिश खोजकर्ता सान्तिअगुइयो, चिली के पहले यूरोपीय अन्वेषक, या आविष्कार माना जाता है, जो डिएगो डी अल्माग्रो द्वारा भेजे गए एक आपूर्ति जहाज पर सवार थे, 1536 में यहाँ आया। सान्तिअगुइयो क्वेंका के स्पेन में पैतृक गाँव वेल्पारइसो डी ऐरिब्बा के नाम पर इस शहर का नाम इस शहर का नाम वालपाराईसो पड़ा।

संस्कृति

वेल्पारइसो के स्वर्ण युग (1848-1914) के दौरान शहर में मुख्य रूप से यूरोप से आप्रवासियों की बड़ी संख्या प्राप्त किया। आप्रवासी समुदायों शहर के उल्लेखनीय वास्तुकला पर एक अनूठी छाप छोड़ी. कई भी अन्य उल्लेखनीय सांस्कृतिक और आर्थिक संस्थानों की स्थापना की है, जबकि प्रत्येक समुदाय, अपने स्वयं के चर्चों और स्कूलों का निर्माण किया। सबसे बड़ा आप्रवासी समुदायों, ब्रिटेन, जर्मनी और इटली से आया हर राष्ट्रीय ऐतिहासिक जिलों या आज के रूप में संरक्षित अपने स्वयं ढाल पड़ोस, विकासशील "Zonas Típicas."
20 वीं सदी की दूसरी छमाही के दौरान, वेल्पारइसो अमीर परिवारों ऐतिहासिक तिमाही डे gentrified के रूप में, 1990 के दशक तक हलचल सैंटियागो या आसपास विना डेल मार्च के लिए चलती है, एक महान गिरावट का अनुभव बहुत शहर के अद्वितीय विरासत से खो गया था और चिली के कई शहर पर दिया था। लेकिन 1990 के दशक में, एक घास की जड़ें संरक्षण आंदोलन वेल्पारइसो में खिला.
यहाँ के हम सिकन्दर (धारावाहिक शृंखला)

यहाँ के हम सिकन्दर भारतीय हिन्दी भाषा में बना नाटक टीवी शृंखला है जो 2011 से 2013 तक दूरदर्शन नेशनल पर प्रसारित हुई थी। इस धारावाहिक में टॉम आल्टर, सक्षम दायमा, अनु नैन, ध्रुव राज शर्मा, तन्वी चतुर्वेदी और पुनीत कुमार की मुख्य भूमिका थी। धारावाहिक को दूरदर्शन के लिए दिलीप सूद द्वारा निर्मित, निर्देशित और उत्पादित किया गया था। इस धारावाहिक की कहानी और संवाद ताकी इमाम और हरीश व्यास ने लिखें थे।
इमादपुर

इमादपुर भारत के बिहार राज्य के आरा भोजपुर जिले के पिरो प्रखण्ड का एक गाँव है।
यहाँ का पिनकोड है 802222
महाश्रमण

संक्षिप्त विवरण

आचार्य महाश्रमण को पहले मुनि मुदित के नाम से जाना जाता था।
आरिफ़ अक़ील

राजनीतिक कैरियर

वह बन गये विधायक १९९० में.

राजनीतिक विचारों

वह कांग्रेस पार्टी की विचारधारा का समर्थन करते हैं।

व्यक्तिगत जीवन

वह शादीशुदा हैं
कोट कासिम

भूगोल

कोट कासिम उत्तरी अक्षांश 28° 01' 45" एवं पूर्वी देशान्तर 76° 43' 15" पर स्थित है और राजस्थान के अलवर जिले में 263 मीटर (863 फीट) उन्नयन पर स्थित है।

स्थिति

कोट कासिम राष्ट्रीय राजधानी क्षेत्र में स्थित है जो 125 किलोमीटर (410,000 फीट) दिल्ली के दक्षिण में, 150 किलोमीटर (490,000 फीट) राज्य की राजधानी जयपुर से उत्तर में, 50 किलोमीटर (160,000 फीट) अलवर नगर से उत्तर में, 25 किलोमीटर (82,000 फीट) रेवाड़ी नगर से पूर्व में, 25 किलोमीटर (82,000 फीट) धारुहेड़ा दक्षिण में, 20 किलोमीटर (66,000 फीट) भिवाडी से दक्षिण में और अलवर के ही अन्य नगर तिजारा से 20 किलोमीटर (66,000 फीट) उत्तर में है।
यहाँ से गढ़ीबोलनी गाँव से होते हुए सुगमता से राष्ट्रीय राजमार्ग ८ (दिल्ली-जयपुर-मुम्बई राष्ट्रीय राजमार्ग) तक पहुँचा जा सकता है। कोट कासिम नियमित बसों द्वारा रेवाड़ी, धारुहेड़ा, भिवाड़ी, तिजारा और अलवर से जुड़ा हुआ है।

जनसांख्यिकी

कोटकासिम 2001 की जनगणना के अनुसार एक गाँव की श्रेणी में था जिसकी जनसंख्या 1,000 से कम थी। वर्तमान में गाँव में कुछ सौ की आबादी है जिसमें मुख्यतः अहिर, जाट ईत्यादि शामिल हैं।
कोट कासिम के नजदीकी गाँव लाडपुर 
7 km, खैरी खानपुर अहिरान(5 km) 
(1.6 किमी), घीकका 
(1.8 किमी), कनहाड़का (2.3 किमी), श्रीचन्दपुरा (4.4 किमी), पुर (4.4 किमी), बघाणा (6.0 किमी), गुनसर (7.4 किमी) हैं।
समान पिन कोड (301702) वाले अन्य गाँव लालपुर, उजोली, लाडपुर, इक्रोतिया, पालपुर हैं।
बच्छनाभ

अतीस

वैज्ञानिक नाम : आकोनीटुम हेटेरोफील्लुम (Aconitum heterophyllum Wall.) कश्मीरी - अतीस, अतिविष, पोदिस)
यह एक छोटा सा पौधा है जो उत्तर पश्चिम हिमालय में 2,000 से 4,000 मी ऊंचाई वाले क्षेत्रों में पाया जाता है। अतीस के प्रकंद ज्वर एवं ज्वर के बाद दुर्बलता दूर करने के लिए उपयोगी बताये जाते हैं। अतीस में बलवर्धक गुण तो अवश्य हैं, किंतु ज्वरनाशक के रूप में इसकी मान्यता अधिक नहीं है। यह अतिसार व पेचिश में भी उपयोगी है।

बनबलनाग

वैज्ञानिक नाम : आकोनीटुम कासमांथुम (Aconitum chasmanthum Stapf)
यह पौधा भी उसी क्षेत्र में पाया जाता है जहां अतीस होता है। यद्यपि इस पौधे के प्रकंदों में ब्रिटेन वाले अकोनाइट से उपयोगी तत्वों की मात्रा लगभग दस गुना अधिक होती है, फिर भी उनकी क्षमता उतनी नहीं होती। ब्रिटेन वाली जाति के स्थान पर बनबलनाग प्रयोग करने के लिए उपयुक्त बताया जाता है।
जनसंख्या स्थिरता कोष

जनसंख्या स्थिरता कोष (जे.एस.के.) को स्वास्थ्य एवं परिवार कल्याण मंत्रालय की एक स्वायत्त सोसाइटी के रूप में पंजीकृत किया गया है। सरकार ने इसके लिए 100 करोड़ रुपये की समग्र निधि की व्यवस्था की है ताकि कोष के कार्यकलापों के प्रति अपनी प्रतिबद्धता को यह पूरा कर सके। जनसंख्या स्थिरता कोष को यह अधिदेश प्राप्त है कि वह ऐसी गति विधियों को उत्प्रेरित करे जो जनसंख्या स्थिर करने और इसे आम जनता के कार्यक्रम में परिवर्तित करने में सहायक हों। जे.एस.के. के जनसंख्या अध्ययनों और सम्बद्ध क्षेत्रों में विशेषज्ञों, चिकित्सा एसोसिएशनों, उद्योग और व्यापार एसोसिएशन, बैंक, गैर सरकारी संगठनों, परा चिकित्सा और आम नागरिकों से सदस्य बनाने के लिए एक अभियान चला रहा है। इसका मुख्य उद्देश्य जनसंख्या स्थिरीकरण की आवश्यकता पर ध्यान केन्द्रित करना है। यह कार्य उस शासी बोर्ड द्वारा लिए गए निर्णोयों के अनुसार किया जा रहा है जिसमें सरकारी एवं गैर-सरकारी सदस्य सम्मिलित हैं।
फूलचंद गुप्ता

30 अक्टूबर 1958 को उत्तर-प्रदेश के फ़ैजाबाद ज़िले के रुदौली तहसील के एक छोटे से गाँव, अमराईगाँव में एक अत्यंत ग़रीब परिवार में जन्मे फूलचंद 1970 से बारह वर्ष की उम्र से ही गुजरात में रह रहे हैं।तीन दशक से अधिक समय तक अहमदाबाद में रहने के बाद फिलहाल वे अपने परिवार के साथ उत्तर गुजरात के साबरकाँठा ज़िले के मुख्यालय हिम्मतनगर में रह रहे हैं। 
फूलचंद गुप्ता हिन्दी भाषा के सुप्रसिद्ध कवि हैं।
वस्तुतः फूलचंद के काव्य को पढ़ना काव्य के नए स्वर से जुड़ना है।उनका स्वर क्रांति का परिवर्तनधर्मी स्वर है।फूलचंद गुप्ता की कविता आंदोलनधर्मी कविता है।उसकी बानगी एक प्रतिबद्ध एवं प्रखर मार्क्सवादी क्रांतिकारी कवि की बानगी है,एक बेहतर समाज के निर्माण के लिए प्रतिश्रुत।फूलचंद ने कविता, कविता के लिए नहीं लिखी, बदलाव के लिए लिखी है।सामाजिक बदलाव के लिए, बेहतर समाज के निर्माण के लिए।इसीलिए उन्होंने शब्दों को तराशा है।आज जब टूटन और बिखराव का दौर अपने सर्वोच्च शिखर पर है,फूलचंद की कविताएं आशा का स्वर उकेरती हैं।वस्तुतः वे कविता द्वारा चेतना की धार को तेज करना चाहते हैं।
नाम :   फूलचंद गुप्ता
जन्म:  30 अक्टूबर 1958 अमराई गांव, रुदौली , फ़ैज़ाबाद उत्तर-प्रदेश।
कार्यक्षेत्र: कवि, कहानीकार, आल़़ोचक, अनुवादक, चिंतक।
भाषाओं में लेखन : हिन्दी, गुजराती, अंग्रेजी।
व्यवसाय : प्राध्यापक अंग्रेजी भाषा-साहित्य।
राष्टीयता : भारतीय
शिक्षा : एम.ए. , पीएच. डी. ,पत्रकारिता मेंं पी.जी. डिप्लोमा।
मातृ संस्था : गुजरात विश्वविद्यालय, वीर नर्मद दक्षिण गुजरात विश्वविद्यालय।
लेखन क्षेत्र : कविता, ग़ज़ल, कहानी,आलोचना।
साहित्य आंदोलन : समर्पित मार्क्सवादी क्रांतिकारी।गुजराती भाषा मेंं दलित साहित्य।
पुरस्कार, सम्मान : साम्प्रदायिक सद्भाव एवं जनवादी लेखन के लिए 'सफ़दर हाशमी सम्मान '।
गुजरात हिन्दी साहित्य अकादमी पुरस्कार।
अरावली शिखर सम्मान।
अंतरराष्ट्रीय तथागत साहित्य सम्मान।
दरख़ान-ऊल प्रांत

नाम का उच्चारण व अर्थ

'दरख़ान-ऊल' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है। मंगोल भाषा में 'दरख़ान' का अर्थ 'पवित्र' और 'ऊल' का अर्थ 'पर्वत' होता है, यानि प्रांत के नाम का मतलब 'पवित्र पर्वत' है।
पलसदरी

पलसदरी, (पहले पलसधरी; मराठी: पळसदरी), मुंबई उपनगरीय रेल के कर्जत -खोपोली खंड पर स्थित एक लोकप्रिय पर्यटन स्थल और एक रेलवे जंक्शन है। यह कर्जत-लोनावला लाइन पर भी पड़ता है। खोपोली मार्ग पर इससे अगला स्टेशन केलावली है। पलसदरी का नाम "पलास" के पेड़ और "दरी" यानि "दर्रा" (पहाड़ियों के बीच से जाने वाला मार्ग) नामक दो शब्दों के मेल से बना है। यह कर्जत खोपोली राज्य राजमार्ग सं 35 पर स्थित है। पलसदरी में ही प्रसिद्ध पलसदरी बांध स्थित है। पलसदरी में ब्रिटिश राज काल और उससे भी पुराने कई मंदिर उपस्थित हैं।
विशेष रूप से बरसात के मौसम में, मुंबई, पनवेल और नवी मुंबई से बहुत से पर्यटक यहाँ आते हैं। मानसून के दौरान पूरे क्षेत्र के झरने सक्रिय हो जाते हैं और चारों ओर हरियाली छा जाती है। पलसदरी का एक अन्य आकर्षण यहाँ स्थित श्री स्वामी समर्थ महाराज अक्कलकोट का "मठ" है जो एक बहुत ही खूबसूरत जगह पर स्थित है।
पलसदरी को इसकी प्राकृतिक सुंदरता और कठिन रास्तों के लिए जाना जाता है। पहाड़ों पर पैदल यात्रा, पर्यटकों में विशेष रूप से लोकप्रिय है। लेकिन पर्यटकों को इन यात्राओं के दौरान यहाँ की कंटीली झाड़ियों से सावधान रहना चाहिए। यह कंटीली झाड़ियां किसी लापरवाह पथिक के लिए खतरनाक साबित हो सकती हैं। पलसदरी में कई स्थान निजी स्वामित्व में हैं और इनसे होकर गुजरना अवैध है।
भरखनी

भारत का एक गांव और उत्तर प्रदेश के हरदोई जिले की एक ब्लाक ।
वायु सेना के मार्शल

वायु सेना के मार्शल अथवा मार्शल ऑफ़ द एयर फोर्स (Marshal of the air force) विभिन्न वायुसेनाओं में दी जाने वाली एक वरिष्ठ पदवी है।
मूर्ती (फॉण्ट)

मूर्ती फॉण्ट्स यह छह भारतीय भाषाओं के लिए हार्वर्ड यूनिवर्सिटी प्रेस द्वारा प्रकाशित किएे गए छह ओपनटाईप फॉण्ट हैं। बांगला, गुर्मुखी, हिंदी, कन्नड, संस्कृत, और तेलुगु के लिए यह छह फॉण्ट विकसित किये गए हैं। ये फॉण्ट अव्यावसायिक उपयोग हेतु मुफ्त डाउनलोड के लिए उपलब्‍ध है। सुन्दर बनावट वाला और कुछ हद तक कोकिला फॉण्ट जैसा दिखने वाला मूर्ती हिंदी फॉण्ट ग्राफिक्स कार्यों हेतु उपयुक्त है। छोटे फॉण्ट आकारों में भी यह स्पष्ट दिखता है।
राष्ट्रीय प्रोद्योगिकी संस्थान, आंध्र प्रदेश

राष्ट्रीय प्रोद्योगिकी संस्थान, ताड़ेपल्लीगुड़म
21 जम्प स्ट्रीट

कथानक

शृंखला का केन्द्र एक पुलिस अफसरों का समूह है जों एक बेहद ही विचित्र मुख्यालय से कार्य करता है। यह अफसर बेहद युवाहै जिसके चलते यह नौजवानों और युवाओं में आसानी से घुल-मिल जाते है। इनका कार्य हाई स्कूलों, कॉलेजों व अन्य युवा स्थानों पर अंडरकवर होकर ड्रग माफियाओं को पकडना होता है। शृंखला में नशिलेपन, ड्रग्स के उपयोग, एड्स, आदि समस्याओं पर भी ध्यान दिया जाता है। हर समस्या घंटे भर चले प्रकरण के अंत में सुलझा ली जाती है और उस हरकत का आम जनता पर होने वाला परिणाम दर्शा कर एक आदर्श रखा जाता है।
जारवा

जनजातियों की दयनीय हालत

जारवा जनजाति की महिलाओं को पर्यटकों के आगे अर्धनग्न नचवाने के कुछ मामले सामने आए हैं। इस कार्य के लिए बिस्किट और सिक्कों का लालच दिया जाता है।

बच्चों की हत्या

इस समुदाय में परंपरा के अनुसार यदि बच्चे की माँ विधवा हो जाए या उसका पिता किसी दूसरे समुदाय का हो तो बच्चे को मार दिया जाता है। बच्चे का रंग थोड़ा भी गोरा हो तो कोई भी उसके पिता को दूसरे समुदाय का मानकर उसकी हत्या कर देता है और समुदाय में इसके लिये कोई दंड नहीं है।

चित्रावली

सरकार द्वारा उठाऐ गऐ कदम
अल-क़ायदा

अल-क़ायदा (अरबी: القاعدة‎, अर्थ: 'बुनियाद', 'आधार') एक बहुराष्ट्रीय उग्रवादी सुन्नी इस्लामवादी संगठन है जिसका स्थापना ओसामा बिन लादेन, अब्दुल्लाह आज़म और 1980 के दशक में अफ़ग़ानिस्तान पर सोवियतों के आक्रमण के विरोध करने वाले कुछ अन्य अरब स्वयंसेवकों द्वारा 1988 में किया गया था। 
यह इस्लामी कट्टरपंथी सलाफ़ी जिहादवादियों का जालतंत्र है। संयुक्त राष्ट्र सुरक्षा परिषद, उत्तरी अटलांटिक संधि संगठन (नाटो), यूरोपीय संघ, संयुक्त राज्य अमरीका, यूनाइटेड किंगडम,भारत, रूस और कई अन्य देशों द्वारा यह संगठन एक आतंकवादी समूह क़रार दिया गया है।

स्थापना

ओसामा बिन लादेन सऊदी अरब की एक निजी बिल्डर कम्पनी के मालिक का बेटा था। जिसके कारण उसने बेहिसाब दौलत का इस्तेमाल किया। अमरीका पर हुए 11 सितम्बर के हमले के बाद इसे आतंकवादी समूह घोषित कर दिया गया। अमरीकी राष्ट्रपति बराक ओबामा के अनुसार इसके संस्थापक ओसामा बिन लादेन को 2 मई 2011 को अमरीकी सेना ने पाकिस्तान में मार डाला। इसके बाद से इस संगठन के नेतृत्वकर्ता के तौर पर डॉक्टर अयमन अल-ज़्वाहिरी का नाम सामने आया।
जॉर्जटाउन यूनिवर्सिटी में प्रोफ़ेसर और आतंकवाद के जानकार ब्रूस हॉफ़मेन का कहना है कि ओसामा बिन लादेन अपनी मौत के लिए वर्ष 1988 से तैयार था और उसने अपने उत्तराधिकारी की योजना बना रखी थी। हॉफ़मेन का कहना है, 'ज़्वाहिरी, ओसामा का स्वाभाविक उत्तराधिकारी है। सवाल केवल इतना है कि वह ओसामा की जगह काबिज होकर आतंकवाद की मुहिम को कितने प्रभावी तरीके से आगे बढ़ा पाता है।'
अयमान अल ज़्वाहिरी मूलत: मिस्र का डॉक्टर है जिसकी उम्र अब 59 साल के आसपास होगी। हालांकि ज़्वाहिरी ख़ुद बीते एक दशक से अमरीका से छिपता रहा है। फिर भी अल-क़ायदा में ओसामा के बाद ज़्वाहिरी ही सबसे ज़्यादा जाना-पहचाना चेहरा और आवाज़ है। लादेन का करीबी ज़्वाहिरी वीडियो संदेश जारी करके अमरीका और उसके सहयोगी देशों को अक्सर धमकी देता रहा है।
अल-क़ायदा का एक और नेता अमरीका पर आतंकवादी हमले का मास्टरमाइंड ख़ालिद शेख़ साल 2006 से ग्वान्तानामो बे में कैद है।

विस्तार

अल-क़ायदा ने सबसे पहले आठवें दशक में अपनी स्थापना के बाद चेचेन्या में रूस के ख़िलाफ़ लड़ाई लड़ी और उसके बाद दुनिया के अलग-अलग हिस्सों में अल-क़ायदा ने ऐसी लड़ाइयों में भाग लेना शुरु किया, जिसके बारे में उसने आरोप लगाया कि वहाँ मुसलमानों पर अत्याचार हुए हैं। बाद में अल-क़ायदा ने 9-11 के हमले किए और अमरीका को उसने सबसे बड़ा दुश्मन घोषित कर दिया। पाकिस्तानी पत्रकार हामिद मीर से बातचीत में इसके संस्थापक ओसामा बिन लादेन ने एकाधिक बार माना कि अमरीका पूरी दुनिया में अपने साम्राज्य के विस्तार के लिये हमले कर रहा है और अल-क़ायदा इसके ख़िलाफ़ अपनी लड़ाई जारी रखेगा.

गतिविधियाँ

1992 में अल-क़ायदा ने अपना पहला निशाना यमन के दो होटलों को बनाया। पहल हमला उन्होनें मोवेनपिक होटल को और दूसरा हमला गोल्डमोहर के पार्किन्ग क्षेत्र को बनाया। उन्होंने दोनों होटलों में बम धमाके किए।
1993 में अल-क़ायदा ने अमरीका के वर्ल्ड ट्रेड सेन्टर में बम धमाका किया जिसमें 6 लोगों की जान गई।
2001 में अल-क़ायदा ने अमरीका के वर्ल्ड ट्रेड सेन्टर पर दो अपहरण किए गये विमानों से हमला कर दिया तथा पेन्टागन पर एक तथा पेन्सिल्वेनिया में एक विमान से हमला कर दिया जिसमें 3000 लोगों कि जान गई।
2005 में अल-क़ायदा ने स्पेन के मेड्रिड में ट्रैन में बम धमाका कर दिया जिसमें 191 लोगों कि जान गई और 1800 लोग ज़ख़्मी हो गये। 
2005 में अल-क़ायदा ने लंदन की तीन भूमिगत ट्रैनों में तीन बम धमाके किए तथा एक बम एक बस में धमाका किया। इस हमले में 52 लोगों की जान गई और 700 लोग ज़ख़्मी हो गये।
घूर्णाक्षदर्शी

घूर्णाक्षदर्शी या घूर्णदर्शी (जाइरोस्कोप/Gyroscope) एक युक्ति है जो किसी वस्तु की कोणीय स्थिति (झुकाव) को मापने के काम आता है। इसकी क्रियाविधि कोणीय संवेग के संरक्षण के सिद्धान्त पर आधारित है। घूर्णदर्शी का प्रयोग जहाँ चुम्बकीय सूई काम नहीं करती वहाँ भी नेविगेशन में होती है (जैसे हबल अंतरिक्ष दूरदर्शी में)। ये चुम्बकीय सूई की अपेक्षा अधिक सूक्ष्ममापी (प्रेसाइज) भी होते हैं जिसके कारण अन्तरमहाद्वीपीय बैलिस्टिक प्रक्षेपास्त्रों एवं रेडियो-नियंत्रित हेलिकॉप्टरों आदि में इसका उपयोग किया जाता है।

यांत्रिक घूर्णदर्शी की संरचना

घूर्णदर्शी यांत्रिक हो सकता है और एलेक्ट्रानिक भी। यांत्रिक घूर्णदर्शी एक संतुलित चक्र या पहिया होता हैं, जो इस प्रकार आधार वलयों (supporting rings) में स्थापित रहता है कि इसकी तीन स्वातंत्र्य संख्याएँ (degrees of freedom) होती हैं। इस पहिए को घूर्णक या रोटर (rotor) भी कहते हैं। यह चक्र एक अक्ष या धुरी के चारों और परिभ्रमण कर सकने के लिये स्वतंत्र होता है। इस अक्ष को भ्रमि अक्ष (spinning axis) कहते हैं। यह अक्ष या धुरी एक आधार वलय में उसके क्षैतिज व्यास पर स्थित रहती है और यह वलय स्वंय भी एक अन्य बाह्य वलय में एक क्षैतिज अक्ष के चारों ओर परिभ्रमण कर सकता है। यह अक्ष भ्रमि अक्ष के समकोणिक होता है। बाह्य वलय भी एक ऊर्ध्वाधर अक्ष के चारों ओर घूम सकता है। इस प्रकार इस चक्र या घूर्णक की धुरी किसी भी इच्छित दिशा में इंगित करती हुई रखी जा सकती है। भ्रमि करते समय यह चक्र दो मूल घूर्णदर्शी गुणों का प्रदर्शन करता है : (1) अवस्थितत्व (inertia) (2) पुरस्सरण (precession)। घूर्णदर्शी को भली भाँति समझने के लिये इन गुणों के लक्षणों को भी समझ लेना नितांत आवश्यक है।
न्यूटन के प्रथम गतिनियम के अनुसार कोई भी पिंड जिस अवस्था में रहता है उसी में बना रहना चाहता है और उस अवस्था में किसी प्रकार के परिवर्तन का विरोध करने की प्रवृत्ति प्रदर्शित करता है। इस प्रवृत्ति को जड़त्व (inertia) कहते हैं। अपनी धुरी पर भ्रमण करता हुआ रोटर अपने प्रारंभिक तल में ही परिभ्रमण करना चाहता है और कोई बलघूर्ण (torque) स्थापित करने पर उसका विरोध करता है।
घूर्णदर्शी के रोटर की दूसरी विशेषता है पुरस्सरण। परिभ्रमण करते हुए किसी पिंड के कोणीय संवेग में परिवर्तन करने के लिये एक बलाघूर्ण आवश्यक होता है। यदि बलाधूर्ण और कोणीय संवेग के अक्ष परस्पर संपाती (coincident) होते हैं, तो उस पिंड में एक कोणीय त्वरण उत्पन्न हो जाता है, किंतु उस पिंड के परिभ्रमण का तल अपरिवर्तित रहता है। इसके विपरीत यदि उक्त दोनों अक्ष परस्पर सम-कोणिक होते हैं, तो पिंड के कोणीय वेग में कोई अंतर नहीं आता, किंतु परिभ्रमण का तल स्वयं ही घूमने लगता है। इस प्रकार की गति को पुरस्सरण कहते हैं।

इतिहास

घूर्णदर्शी का सर्वप्रथम उपयोगी रूप जर्मन गणिज्ञ जोहैन बोएनबर्गर (Johann Bohenberge, 1765-1831) ने प्रस्तुत किया था। सन् 1817 ई. में उसने इसका अपने ज्यौतिष अनुंसधान के क्रम में किए गए प्रयोगों में अत्यंत सफलतापूर्वक व्यवहार किया और इसके बाद इसका विवरण विज्ञानजगत् के समक्ष प्रस्तुत किया। बाद में लीओं फूकों (Leon Founcault) ने पृथ्वी के परिभ्रमण को प्रमाणित करने के हेतु इसका प्रयोग किया। यद्यपि घूर्णदर्शी पर छोटे मोटे अथवा अल्पकालिक बलों अथवा बलघूर्णो का कोई दृश्यमान प्रभाव नहीं पड़ता, फिर भी भ्रमिधुरी और बालबेरिंयगों के बीच घर्षण इत्यादि के कारण यह उतना सटीक परिणाम नहीं दे पाता जितना सिद्धांतत: इसे देना चाहिए। इसके लिये आवश्यक संशोधन कर देने से एतज्जनित त्रुटियों का परिहार किया जा सकता है।
शिषिर कुमार घोष

शिषिर कुमार घोष (1840–1911) भारत के प्रसिद्ध राष्ट्रवादी पत्रकार, अमृत बाजार पत्रिका के संस्थापक तथा स्वतंत्रता संग्राम सेनानी थे। वे 'इण्डिया लीग' के संस्थापकों में से थे। वे एक वैष्णव थे। उन्होने चैतन्य महाप्रभु के जीवनचरित पर १८९७ में अंग्रेजी में एक पुस्तक की रचना भी की थी। वे श्रीला भक्तिविनोद ठाकुर के मित्र थे भी जिनको उन्होने 'सप्तम् गोस्वामी' कहा था।
शिषिर घोष अपने जीवन के अधिकांश समय शान्तिनिकेतन में रहे जहाँ वे अंग्रेजी के प्राध्यापक थे। वे रवीन्द्रनाथ ठाकुर की रचनाओं के ज्ञाता और रहस्यवाद (mysticism) के अध्येता थे।
चन्द्रहास अस्त्र

चन्द्रहास अस्त्र चँद्रहास नामक तलवार है जिसे शिवशँकर ने रावण को दिया था। जब रावण ने शिव तांडव स्रोत की रचना कर भगवान शिव की स्तुति करके उन्हेँ प्रसन्न किया था।
पितृवंश समूह ऍस

मनुष्यों की आनुवंशिकी (यानि जॅनॅटिक्स) में पितृवंश समूह ऍस या वाए-डी॰एन॰ए॰ हैपलोग्रुप S एक पितृवंश समूह है। यह पितृवंश स्वयं पितृवंश समूह ऍमऍनओपीऍस से उत्पन्न हुई एक शाखा है। इस पितृवंश के पुरुष ज़्यादातर ओशिआनिया के मेलानेशिया क्षेत्र में बसते हैं, लेकिन कुछ-कुछ इण्डोनेशिया के नज़दीकी हिस्सों में भी पाए जाते हैं। माना जाता है के मूल पितृवंश समूह ऍस जिस पुरुष के साथ आरम्भ हुआ वह आज से २८,०००-४१,००० साल पहले नया गिनी या उसके इर्द-गिर्द के किसी इलाक़े का रहने वाला था।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।